DOI: 10.14457/tu.the.2017.1630
title: ความสัมพันธ์ระหว่างการรับรู้ ทัศนคติ และพฤติกรรมการใช้บริการที่มีต่อโรงพยาบาลสถาบันโรคไตภูมิราชนครินทร์

description: การศึกษาเรื่อง ความสัมพันธ์ระหว่างการรับรู้ ทัศนคติ และพฤติกรรมการใช้บริการที่มีต่อโรงพยาบาลสถาบันโรคไต          ภูมิราชนครินทร์ เป็นการศึกษาวิจัยในเชิงปริมาณ (Quantitative Research) โดยใช้แบบสอบถาม (Questionnaire) เป็นเครื่องมือ ในการเก็บข้อมูล กลุ่มตัวอย่างคือ ผู้ใช้บริการโรงพยาบาลสถาบันโรคไตภูมิราชนครินทร์ ทั้งเพศชาย และเพศหญิง ที่มีอายุ 18 ปี ขึ้นไป ที่ใช้บริการโรงพยาบาลสถาบันโรคไตภูมิราชนครินทร์ จำนวน 400 คน โดยมีวัตถุประสงค์ เพื่อศึกษาการเปิดรับสื่อ การรับรู้ ทัศนคติ พฤติกรรมการใช้บริการ และแนวโน้มพฤติกรรมของผู้ใช้บริการที่มีต่อโรงพยาบาลสถาบันโรคไตภูมิราชนครินทร์ และยังศึกษาถึงความสัมพันธ์ระหว่างตัวแปรแต่ละตัวว่ามีความสัมพันธ์กันหรือไม่อย่างไรผลจากการศึกษาพบว่า กลุ่มตัวอย่างเป็นเพศชาย และเพศหญิง ในสัดส่วนที่ใกล้เคียงกัน อายุส่วนมากอยู่ในช่วง 51-60 ปีขึ้นไป การศึกษาระดับปริญญาตรี มีอาชีพส่วนใหญ่เป็นข้าราชการ / พนักงานรัฐวิสาหกิจ และมีรายได้ต่อเดือนระหว่าง 20,001-40,000 บาท จากการทดสอบสมมติฐานพบว่า การเปิดรับข่าวสารมีความสัมพันธ์กับการรับรู้ภาพลักษณ์ของผู้ใช้บริการ             โรงพยาบาลสถาบันโรคไตภูมิราชนครินทร์ โดยมีการเปิดรับสื่อจาก การบอกต่อปากต่อปาก (Word of Mouth) มากที่สุด          รองลงมาคือ สื่อออนไลน์ และสื่อภายในโรงพยาบาล ตามลำดับ ประเภทข่าวสารที่เปิดรับมากที่สุดเป็นข่าวสารที่ให้ความรู้เกี่ยวกับการป้องกัน รักษา และดูแลผู้ป่วยโรคไต รวมทั้งการดูแลสุขภาพทั่วไป และมีเหตุผลในการเปิดรับข่าวสารเพราะอยากทราบข้อมูลเกี่ยวกับการแพทย์เพื่อประกอบการตัดสินใจในการเข้ารับการรักษา พบว่า การเปิดรับข่าวสารมีความสัมพันธ์กับทัศนคติโดยรวมที่มีต่อโรงพยาบาลสถาบันโรคไตภูมิราชนครินทร์ ซึ่งกลุ่มตัวอย่างมีการรับรู้เกี่ยวกับภาพลักษณ์โดยรวมของโรงพยาบาลสถาบันโรคไตภูมิราชนครินทร์อยู่ในระดับที่มากที่สุด โดยมีการ  รับรู้ภาพลักษณ์ ด้านการให้บริการมากที่สุดเป็นอันดับหนึ่ง ในประเด็น แพทย์มีความเชี่ยวชาญเรื่องโรคไต และมีความใส่ใจในการให้บริการ รวมทั้งมีการให้ความรู้ในการดูแลสุขภาพควบคู่ไปกับการรักษาเป็นอย่างดี รองลงมาคือ ภาพลักษณ์ด้านผู้บริหาร บุคลากรทางการแพทย์ และภาพลักษณ์ด้านวิธีการดำเนินงานของโรงพยาบาล ซึ่งมีระดับการรับรู้ที่เท่ากัน พบว่า ทัศนคติโดยรวม มีความสัมพันธ์กับพฤติกรรมการใช้บริการโรงพยาบาลสถาบันโรคไตภูมิราชนครินทร์ กลุ่มตัวอย่างมีทัศนคติเชิงบวกต่อภาพรวมด้านต่าง ๆ ของโรงพยาบาลสถาบันโรคไตภูมิราชนครินทร์อยู่ในระดับที่สูงมาก โดยมีทัศนคติด้านสภาพแวดล้อม และบรรยากาศในโรงพยาบาลสูงที่สุดเป็นอันดับหนึ่ง ในประเด็นที่สูงที่สุดคือ อาคารสถานที่ บรรยากาศ และสภาพแวดล้อมมีความสะอาด มีการตกแต่งภายในที่สวยงามทำให้รู้สึกสบายตา และสดชื่น รองลงมาคือ ด้านการดูแลเอาใจใส่จากเจ้าหน้าที่ และบุคลากรทางการแพทย์ ในประเด็นที่สูงที่สุด คือ บุคลากรทางการแพทย์มีความเชี่ยวชาญ ความน่าเชื่อถือ      มีความเอาใจใส่ในการดูแล และให้บริการ ทำให้รู้สึกเชื่อมั่น และอยากมาใช้บริการ ลำดับต่อมาเป็นทัศนคติด้านความคุ้มค่าที่ได้รับจากระบบการให้บริการของโรงพยาบาล / ทัศนคติด้านความสะดวกสบายของการเดินทาง / ช่องทางการติดต่อกับโรงพยาบาล / ด้านการสื่อสาร และการประชาสัมพันธ์ / และด้านความคุ้มค่าในเรื่องราคา ค่าใช้จ่าย ซึ่งในแต่ละด้านมีค่าเฉลี่ยของทัศนคติที่รู้สึกเห็นด้วยในแต่ละประเด็นอยู่ในระดับที่สูงมากเช่นกันตามลำดับ จากการศึกษาพฤติกรรม และแนวโน้มพฤติกรรมของผู้ใช้บริการที่มีต่อโรงพยาบาลสถาบันโรคไตภูมิราชนครินทร์ พบว่า มีระดับความตั้งใจมากที่สุดในการมาใช้บริการโรงพยาบาลสถาบันโรคไตภูมิราชนครินทร์ ซึ่งมีความสัมพันธ์กับระดับความตั้งใจที่จะแนะนำบุคคลอื่นให้มาใช้บริการโรงพยาบาลสถาบันโรคไตภูมิราชนครินทร์มากที่สุดเช่นกันคำสำคัญ: โรงพยาบาลสถาบันโรคไตภูมิราชนครินทร์, การรับรู้,ทัศนคติ,พฤติกรรม และแนวโน้มพฤติกรรม